gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3669, del 19-01-2000 (1999/10136)

Resolució del rector de la Universitat Politècnica de València per la qual s’anuncia la publicació, segons estableix l’article 94 de la Llei de Contractes de les Administracions Públiques, de la relació dels contractes de subministraments, consultories i assistències, serveis i treballs específics i concrets no habituals, obres i serveis públics, de l’1 d’octubre al 30 de novembre de 1999.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3669

Data del DOGV
:   19-01-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1999/10342


Organisme emissor
:   Universitat Politècnica de València

Tipus de document
:   Resolució

Resolució del rector de la Universitat Politècnica de València per la qual s'anuncia la publicació, segons estableix l'article 94 de la Llei de Contractes de les Administracions Públiques, de la relació dels contractes de subministraments, consultories i assistències, serveis i treballs específics i concrets no habituals, obres i serveis públics, de l'1 d'octubre al 30 de novembre de 1999. [1999/S10730]
Diari Oficial de la Generalitat Valenciana


Sumari del DOGV 3741, del 03-05-2000 (2000/2620)

Notificació d'acord amb l'article 59.4 de la Llei 30/1992, de 26 novembre, de tràmit de compareixença, sobre declaració d'arrendament històric valencià. Expedient número 15/1998.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2620


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació d'acord amb l'article 59.4 de la Llei 30/1992, de 26 novembre, de tràmit de compareixença, sobre declaració d'arrendament històric valencià. Expedient número 15/1998. [2000/S2620]
  
Davant la impossibilitat de notificar de forma personal i directa a les senyores María Vargas Moreno, Clementina Goytre Crespo, María Vargas Goytre i Clementina Vargas Goytre l'existència de l'expedient 15/1998, sobre declaració d'arrendament històric valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci.
  
Expedient: 15/1998
  
Titular: senyora Amparo Carbonell López
  
Últims propietaris coneguts: senyora Pascuala Moreno Miranda, senyora Juana Vargas Moreno, senyora Clementina Goytre Crespo, senyora Belén Vargas Moreno, senyora María Vargas Moreno, senyor Rafael Vargas Moreno, senyora María Vargas Goytre i senyora Clementina Vargas Goytre
  
L'expedient fa referència a una superfície de 6 fanecades situada a Meliana, paratge Magistre o Massamardà, determinat com a parcel·la cadastral número 128 del polígon 4 del dit municipi.
  
Aquest expedient es troba en les dependències d'aquesta direcció general (Conselleria d'Agricultura, Pesca i Alimentació, c/ Amadeu de Savoia, número 2, 3a planta). En virtut del que es disposa en l'article 5.1 del Decret 41/1996, de 5 de març, del Govern Valencià, pel qual es desplega la Llei d'Arrendaments Històrics Valencians, se'ls concedeix un termini comú de 30 dies perquè les senyores María Vargas Moreno, Clementina Goytre Crespo, María Vargas Goytre i Clementina Vargas Goytre hi puguen comparéixer i aportar o proposar la pràctica de les proves que consideren convenients per a la defensa dels seus interessos.
  
El termini començarà a comptar des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3847, del 29-09-2000 (2000/7488)

Informació pública de la modificació de l'escut municipal de Dénia.
-------------------------------------------------------------------

### Dades del document

Número de DOGV
:   3847

Data del DOGV
:   29-09-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7488


Organisme emissor
:   Ajuntament de Dénia

Tipus de document
:   Anunci

Informació pública de la modificació de l'escut municipal de Dénia. [2000/S7488]
  
El ple de l'Ajuntament, en sessió celebrada el dia 6 de juliol de 2000, va acordar aprovar el projecte de modificació d'escut municipal amb la següent descripció:
  
Escut quadrilong de punta redona.
  
Truncat i mig partit.
  
En la part superior: les armes de la Família Sandoval y Rojas, marquesos de Dénia, com a record històric als seus senyors territorials que varen convertir la ciutat de Dénia en la seu central del marquesat.
  
- En el primer quarter: en camp d'or, banda de sable.
  
- En el segon quarter: en camp també d'or, cinc estels d'atzur de vuit puntes cadascuna d'aquestes.
  
En la part inferior: castell sobre la mar. Antic escut de la ciutat de Dénia.
  
- En camp d'argent, castell del seu color remarcat amb sable sobre ones en blanc i atzur.
  
La corona reial oberta.
  
De conformitat amb l'article 14 del Decret 116/1994, de 21 de juny, del Govern Valencià, se sotmet a informació pública l'expedient complet durant el termini d'un mes, a comptar des de la publicació d'aquest anunci en el Diari Oficial de la Generalitat Valenciana, a l'efecte que les persones interessades puguen examinar-lo i presentar al·legacions. En cas que no es formulara cap al·legació, es considerarà definitivament aprovat el projecte esmentat.
  
Dénia, 31 de juliol de 2000.- L'alcalde: Miguel Ferrer i Marsal.
Diari Oficial de la Generalitat Valenciana


Sumari del DOGV 3745, del 09-05-2000 (2000/2990)

RESOLUCIÓ de 4 d'abril de 2000, de la Direcció General d'Ensenyaments Universitaris i Investigació, per la qual s'adjudiquen ajudes per a xarxes temàtiques.
------------------------------------------------------------------------------------------------------------------------------------------------------------

### Dades del document

Número de DOGV
:   3745

Data del DOGV
:   09-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2990


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 4 d'abril de 2000, de la Direcció General d'Ensenyaments Universitaris i Investigació, per la qual s'adjudiquen ajudes per a xarxes temàtiques. [2000/F2990]
  
D'acord amb el que establix la base 9 de l'annex VIII de l'Ordre de 22 de desembre de 1999 (DOGV núm. 3.656, de 30 de desembre), de la Conselleria de Cultura, Educació i Ciència, per la qual es convoquen ajudes a les universitats i centres públics o privats d'investigació de la Comunitat Valenciana per a fomentar les activitats de xarxes temàtiques constituïdes per grups d'investigació a la Comunitat Valenciana, resolc:
  
Primer
  
Adjudicar les ajudes per al foment de les activitats de xarxes temàtiques constituïdes per grups d'investigació que treballen en temes afins i/o complementaris des de diferents institucions d'investigació de la Comunitat Valenciana a les universitats i centres d'investigació que s'indiquen en la relació que figura com a annex de la present resolució, i en les quanties que s'hi indiquen.
  
Segon
  
Es consideren denegades les sol·licituds d'ajudes a xarxes temàtiques que no figuren en el dit annex
  
Tercer
  
Els beneficiaris de les ajudes estan obligats al compliment del que establixen les bases de l'annex de l'ordre de convocatòria.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament el recurs contenciós administratiu, en el terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes comptador des de l'endemà de la seua publicació en el Diari Oficial de la Generalitat Valenciana.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació
Diari Oficial de la Generalitat Valenciana


Sumari del DOGV 3899, del 18-12-2000 (2000/10517)

Expedient número 613/2000. Adjudicació del subministrament de 10.000 dosis de vacuna d'hepatitis B en presentació d'adults.
---------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/10289


Data del document
:   05-12-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * adjudicació de contracte administratiu
    * contracte de subministraments
    * vacuna

Expedient número 613/2000. Adjudicació del subministrament de 10.000 dosis de vacuna d'hepatitis B en presentació d'adults.[2000/10428]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General per als Recursos Humans i Econòmics. carrer Misser Mascó, 31, 46740 € València. Telèfon 16 276 41 98, fax 96 386 66 07.
  
c) Número d'expedient: 613/2000.
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament de 10.000 dosis de vacuna d'hepatitis B en presentació d'adults.
  
c) Lots: -
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat.
  
c) Forma: sense publicitat.
  
4. Pressupost base de licitació
  
Import total: setze milions cinc-centes mil pessetes (86.971.889 pessetes / 99.167 euros).
  
5. Adjudicació
  
a) Data: 1 de desembre del 2000.
  
b) Contractista: Smithkline Beekam, SA.
  
c) Nacionalitat: espanyola.
  
d) Import d'adjudicació: setze milions cinc-centes mil pessetes (47.720.827 pessetes / 99.167 euros).
Diari Oficial de la Generalitat Valenciana


Sumari del DOGV 3762, del 01-06-2000 (2000/4227)

Informació pública del programa urbanístic del desenvolupament AUI PAU-1 i expedient d'homologació PAU-1, PAU-8 i PAU-25.
-------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4227


Organisme emissor
:   Ajuntament d'Orihuela

Tipus de document
:   Anunci

Informació pública del programa urbanístic del desenvolupament AUI PAU-1 i expedient d'homologació PAU-1, PAU-8 i PAU-25. [2000/S4227]
  
La urbanitzadora Villamartín, SA, ha presentat en aquest ajuntament el programa urbanístic per al desenvolupament de l'actuació urbanística integrada del PAU-1, i expedient d'homologació del PAU-1, PAU-8 i PAU-25 del Pla General Municipal d'Ordenació Urbana d'aquest terme municipal.
  
L'alternativa tècnica formulada, comprén pla parcial, homologació i projecte d'urbanització.
  
De conformitat amb el que estableix l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de 20 dies hàbils, comptadors a partir de l'endemà de la publicació d'aquest anunci.
  
Durant la informació pública la documentació tècnica presentada romandrà exposada en el Departament d'Urbanisme de l'ajuntament i s'admetran al·legacions i propostes tècniques alternatives a la presentada. Durant els cinc dies següents de l'acabament del termini d'informació pública i llevat de si s'acorda la pròrroga de 20 dies addicionals, en els casos legalment previstos, es podran presentar les propostes juridicoeconòmiques.
  
Així mateix es comunica que aquest anunci es publica igualment als efectes previstos en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat.
Diari Oficial de la Generalitat Valenciana


Sumari del DOGV 3784, del 03-07-2000 (2000/5173)

Informació pública de l'acceptació de la delegació concreta efectuada per l'Ajuntament de Benissa en matèria de gestió tributària de l'impost sobre vehicles de tracció mecànica.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5173


Organisme emissor
:   Diputacio Provincial d'Alacant

Tipus de document
:   Anunci

Informació pública de l'acceptació de la delegació concreta efectuada per l'Ajuntament de Benissa en matèria de gestió tributària de l'impost sobre vehicles de tracció mecànica. [2000/M5173]
  
Donant compliment al que disposa l'article 7.2 de la Llei 39/1988, de 28 de desembre, Reguladora de les Hisendes Locals, es publica l'acceptació de la delegació concreta efectuada per l'Ajuntament de Benissa en matèria de gestió tributària de l'impost sobre vehicles de tracció mecànica, les condicions generals de la qual aprovades pel ple provincial figuren publicades en el Butlletí Oficial de la Província d'Alacant número 82, de data 7 d'abril de 2000, i Diari Oficial de la Generalitat Valenciana número 3.741, de data 3 de maig de 2000.
  
La delegació realitzada pel municipi de Benissa en favor d'aquesta diputació provincial tindrà efecte des de l'1 de gener de 2000 i estarà vigent fins al 31 de desembre de 2002, quedant tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.
Diari Oficial de la Generalitat Valenciana


Sumari del DOGV 3791, del 12-07-2000 (2000/5488)

Expedient sancionador de multes número 4/2000 d'Alacant. Notificació.
---------------------------------------------------------------------

### Dades del document

Número de DOGV
:   3791

Data del DOGV
:   12-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5488


Organisme emissor
:   Conselleria de Justícia i Administracions Públiques

Tipus de document
:   Anunci

Expedient sancionador de multes número 4/2000 d'Alacant. Notificació. [2000/Q5488]
  
Segons que disposen els articles 58.1 i 59.4 de la Llei 30/1992 ,de 26 de novembre, de Règim Jurídic de les Administracions Públiques i del Procediment Administratiu Comú, mitjançant el present edicte, es notifica al senyor Lyn Rau Jones, l'acord d'iniciació dictat en l'expedient sancionador que tramita la Direcció Territorial de Justícia i Administracions Públiques a Alacant:
  
De conformitat amb el que disposa la Llei 2/1991, de 18 de febrer, de la Generalitat Valenciana (DOGV número 1.492, de 26.02.1991), en relació amb el Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora, per l'Acord de 28 d'abril de 2000, del director general d'Interior, el senyor Fernando Coquillat Durán, s'ha iniciat procediment sancionador contra el senyor Lyn Rau Jones com a titular de l'establiment Restaurante Casa Rokahr, últim domicili conegut del qual a efectes de notificació és la urbanització Buenavista, 3-A, de Calp, per presumpta infracció tipificada en l'article 22.a de la Llei 2/1991, pels motius següents: haver-se comprovat en visita d'inspecció realitzada per la guàrdia civil de Calp, que el dia 29 de desembre de 1999, a les 18.30 hores, l'establiment denominat Restaurante Casa Rokahr, estava obert al públic i mancaven els fulls de reclamacions i el cartell anunciador, fet que pot ser sancionat amb una quantia de 100.001 a 1.000.000 de pessetes, en virtut de l'article 26 de la citada llei. En el present supòsit la sanció seria de 125.000 pessetes. Han sigut nomenats instructor i secretària de l'expedient el senyor Manuel Saiz Blanco i la senyora M.ª Ángeles Sebastiá Rodríguez, els quals poden ser recusats en qualsevol moment per l'interessat.
  
Fet que es posa en coneixement de l'interessat als efectes establits en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Igualment, se li comunica que, en virtut del que disposa l'article 16 del Reial Decret 1.398/1993, disposa d'un termini de 15 dies, comptats a partir de l'endemà de la notificació perquè aportes totes les al·legacions, documents o informació que estime convenients, i se li adverteix que en el cas de no efectuar al·legacions sobre el contingut de l'acord d'iniciació en aquest termini, el present acord podrà ser considerat com a proposta de resolució als efectes establits en els articles 18 i 19 de l'esmentat reial decret.
  
I perquè valga de notificació a l'interessat susdit, s'expedeix el present edicte.
Diari Oficial de la Generalitat Valenciana


Sumari del DOGV 3859, del 18-10-2000 (2000/7658)

Resolució de 31 de març de 2000, de l'Ajuntament de Llaurí, mitjançant la qual es fa públic el nomenament d'un policia local.
-----------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/7658


Organisme emissor
:   Ajuntament de Llaurí

Tipus de document
:   Resolució

Resolució de 31 de març de 2000, de l'Ajuntament de Llaurí, mitjançant la qual es fa públic el nomenament d'un policia local. [2000/Q7658]
  
En compliment del que s'estableix en l'article 105 del Decret 33/1999, de 9 de març, es fa públic que mitjançant la Resolució d'Alcaldia de 31 de maig de 2000, d'acord amb la proposta formulada pel tribunal de qualificació de les proves i una vegada conclòs i superat el curs de capacitació preceptiu, ha sigut nomenat com a funcionari de carrera pertanyent a l'escala de l'administració especial, subescala serveis especials, classe policia local, el senyor Benjamín Salom Ruso.
Diari Oficial de la Generalitat Valenciana


Sumari del DOGV 3762, del 01-06-2000 (2000/3713)

Notificació de la resolució dictada en l'expedient sancionador 87/1999.
-----------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/3713


Organisme emissor
:   Conselleria d'Economia i Hisenda

Tipus de document
:   Anunci

Notificació de la resolució dictada en l'expedient sancionador 87/1999. [2000/S3713]
  
Per acord de la presidenta de la Comissió Tècnica del Joc en els expedients administratius que després es detallaran, a l'empara del que disposa els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, mitjançant aquest edicte es notifica a la persona interessada que a continuació s'expressa la resolució dictada per aquesta Conselleria d'Economia i Hisenda en aquest expedient de sanció.
  
1. Expedient número 87/1999. Interessada expedientada: senyora Teresa Durán Saavedra, document nacional d'identitat 19463087, Resolució de data 30 de març de 2000, per la qual s'acorda imposar-li una multa de cent mil pessetes (100.000 pessetes), equivalent a sis-cents un euro amb un cent (601,01 euros), prevista en els articles 27 i 28 de la Llei de la Generalitat Valenciana 4/1988, de 3 de juny, del Joc en la Comunitat Valenciana, per infracció tipificada en els articles 42 i 43, apartats c) i k), respectivament, del Decret 76/1993, de 28 de juliol, del Govern Valencià, pel qual s'aprova el Reglament de Màquines Recreatives i d'Atzar. L'últim domicili conegut és el d'edifici Playmon Fiesta, F, 1ª-8 de Benidorm (Alacant)
  
La persona interessada podrà interposar contra aquesta resolució, recurs contenciós administratiu davant el Jutjat Contenciós Administratiu de València, o a elecció seua, en el del seu domicili, en el termini de dos mesos comptats des de l'endemà de la notificació, d'acord amb el que disposen els articles 8.2.b.6), 14.1. Segona i 46 de la Llei 29/1998, de 13 juliol, de la Jurisdicció Contenciosa Administrativa. O amb caràcter potestatiu, podrà interposar recurs de reposició davant el conseller d'Economia i Hisenda, en el termini d'un mes, d'acord amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999. Tot això sense perjudici que utilitzen qualsevol altra via que consideren oportuna.
  
I perquè servisca de notificació a la persona interessada consignada anteriorment s'expedeix aquest edicte.
Diari Oficial de la Generalitat Valenciana


Sumari del DOGV 3658, del 03-01-2000 (1999/10678)

RESOLUCIÓ de 29 de novembre de 1999, de l’Institut Valencià de Finances, per la qual s’adjudiquen pagarés de la Generalitat Valenciana corresponents a la subhasta número 349, emissió 1 de desembre de 1999.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3658

Data del DOGV
:   03-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10457


Organisme emissor
:   Institut Valencià de Finances

Tipus de document
:   Resolució

RESOLUCIÓ de 29 de novembre de 1999, de l'Institut Valencià de Finances, per la qual s'adjudiquen pagarés de la Generalitat Valenciana corresponents a la subhasta número 349, emissió 1 de desembre de 1999. [1999/Q10346]
  
La subhasta número 349 de pagarés de la Generalitat Valenciana ha estat convocada el passat dia 17 de novembre de 1999, i sent el dia d'emissió l'1 de desembre de 1999, l'Institut Valencià de Finances, en virtut del que estableix el Conveni de Col·laboració del programa d'emissió de pagarés de la Generalitat Valenciana, i d'acord amb la normativa vigent, resol:
  
Primer
  
Adjudicar els imports per terminis a les entitats i al tram minorista segons l'annex I d'aquesta resolució.
  
Segon
  
Els tipus marginals, mitjans ponderats i mínims per als diferents terminis són els que figuren en l'annex II d'aquesta resolució.
  
Tercer
  
La quantitat que han d'ingressar les entitats i el tram minorista, i els interessos corresponents s'especifiquen en l'annex III.
  
València, 29 de novembre de 1999.- El director general de l'Institut Valencià de Finances: José Manuel Uncio Lacasa.